open-index/open-wikipedia-markdown huggingface dataset:
Τσαλαπετεινός Ξάνθης

Ο **Τσαλαπετεινός** είναι μικρό ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 220 μέτρα.

## Γεωγραφία - Ιστορία
Ο Τσαλαπετεινός βρίσκεται στα σύνορα της Ελλάδας με τη Βουλγαρίας και τα ανατολικά όρια με την Περιφερειακή Ενότητα Ροδόπης. Απέχει 51 χλμ. ΒΑ. από την Ξάνθη και 37 χλμ. Α.-ΒΑ. από τη Σμίνθη (έδρα δήμου) ενώ δίπλα και δυτικά του περνάει ο Μεγάλος Ξεροπόταμος που λίγο μετά μαζί με το Σακκόρεμα δημιουργούν τον ποταμό Κόσυνθο. Το χωριό αναφέρεται από την εποχή της τουρκοκρατίας και οι πρώτοι κάτοικοί του ήταν μουσουλμάνοι Κιρτζαλήδες, λαός μικρασιατικής καταγωγής που αρχικά (με τη συνθήκη του Αγίου Στεφάνου - 1878) μεταφέρθηκαν από τους Οθωμανούς στο *[[Κάρτζαλι|Κίρτζαλι]]* της Βουλγαρίας και στην συνέχεια μετοίκησαν νοτιότερα σε ορισμένες περιοχές της Ξάνθη και Ροδόπης. Τα σπίτια του, άλλα γκρεμισμένα και άλλα διατηρημένα, έχουν τα χαρακτηριστικά γνωρίσματα της παραδοσιακής αρχιτεκτονικής της περιοχής. Νότια του χωριού και πάνω στο ποτάμι είναι το πέτρινο γεφύρι του Γεντί Μπουρούν και λίγο μετά τα υπολείμματα παλιάς μουσουλμανικής πηγής/βρύσης. Ως οικισμός αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην κοινότητα Σατρών. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 έχει πληθυσμό 4 μόνο κατοίκους.

## Παραπομπές


## Εξωτερικοί σύνδεσμοι
* Φωτογραφίες από τον Τσαλαπετεινό στον ιστότοπο https://www.greece.com/
* Κοτάνη - Τσαλαπετεινός - Γεφύρι Γεντί Μπορούν - Εύθυμο - Αστραία (Θρακικά Μετέωρα) - Πολύαρνο από τον ιστότοπο https://el.wikiloc.com/

Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Γιαχνί

Το **Γιαχνί** (Τουρκικά: yahni), γνωστό και ως **γιάχνια** ( , ), ή **γιάχνι** ( ,  , Χίντι: यख़नी) είναι κατηγορία εδεσμάτων που προέρχονται από την Ασία. Το γιαχνί χρησιμοποιείται σε πολλές εθνικές κουζίνες της Νότιας Ασίας. Αργότερα εισήχθη σε αρκετές χώρες στα Βαλκάνια.

Στο Πακιστάν και την Ινδία, το γιαχνί χρησιμοποιείται ως ζωμός. Είναι συχνά η βάση για πολλά τρόφιμα, όπως το πιλάφι (πουλάο), οι σορμπάδες και οι σούπες.

Στο Μπαγκλαντές, το αχνί είναι μεικτό πιάτο ρυζιού. Είναι μια τοπική παραλλαγή των γνωστών πιάτων μπιριάνι και πολάο.

Στην αραβική, ελληνική, παλαιστινιακή και τουρκική κουζίνα το γιαχνί είναι ένα στιφάδο κρέατος, ψαριού ή λαχανικών με βάση κρεμμυδιού με ντομάτες και ελαιόλαδο. Στη βουλγαρική κουζίνα χρησιμοποιείται ηλιέλαιο.

Στη ρουμανική κουζίνα, ο όρος ιάχνιε ντε φασόλε (iahnie de fasole) αναφέρεται σε ένα είδος ψημένων φασολιών, τα οποία συχνά μαγειρεύονται ή σερβίρονται με καπνιστό κρέας και λουκάνικα.

## Φωτοθήκη


Greek foods.jpg|Πιάτο με ελληνικά φαγητά: γιαχνί στο άνω κεντρο με χοιρινό σουβλάκι κάτω, μουσακά (κάτω αριστερά) και πιλάφι ρυζιού (κάτω δεξιά).
Јанија.jpg|Γιάχνια με πατάτες
Dana yahni.jpg|Μοσχαρίσιο γιαχνί.
Nohut yahnisi (etsiz).jpg|Τούρκικο γιαχνί.
Iahnie de fasole cu carnati.jpg|Ρουμάνικο γιαχνί με λουκάνικα.



## Παραπομπές


## Εξωτερικοί σύνδεσμοι
* 
* 

Κατηγορία:Ινδική κουζίνα
Κατηγορία:Κουζίνα της Κεντρικής Ασίας
Κατηγορία:Ρουμάνικη κουζίνα
Κατηγορία:Κουζίνα της Βόρειας Μακεδονίας
Κατηγορία:Ελληνική κουζίνα
Κατηγορία:Βουλγαρική κουζίνα
Κατηγορία:Αζερική κουζίνα
Φραντς φον Σουπέ

Ο **Φραντς φον Σουπέ** (Franz Suppé, 1819-1895) ήταν Δαλματός συνθέτης. Πήρε μουσική μόρφωση στη Βιέννη. Διετέλεσε διευθυντής ορχήστρας στο θέατρο Josefstadt και στα θέατρα an der Wien και Leopoldstadt της Βιέννης. Απέκτησε διεθνή φήμη χάρη σε ελαφρά μουσικά έργα και οπερέτες. Τα πλέον γνωστά:

- Der Apfel (1834)

- Das Mädchen vom Lande (1847)

- Das Pensionat (1860)

- Zehn Mädchen und kein Mann (1862)

- Das Corps der Rache (1863)

- Die Schöne Galathea (1865)

- Leichte Kavallerie (1866 από τα δημοφιλέστερα)

- Frau Meisterin (1868)

- Isabella (1869)

- Fatinitza (1881 από τα καλύτερα) 

- Der Gaskogner (1881)

- Die Afrikareise (1883)

- Des Matrizen Heimkehr (1885)

- Die Jagd nach dem Glücke (1888) κλπ.

## Πηγές
* ΜΕΓΑΛΗ ΕΛΛΗΝΙΚΗ ΕΓΚΥΚΛΟΠΑΙΔΕΙΑ, τόμος ΚΒ΄, σελίδα 160.
## Παραπομπές


Κατηγορία:Αυστριακοί συνθέτες κλασικής μουσικής
Πλατύφυλλα δένδρα

**Πλατύφυλλα δένδρα** (αγγλ. *Hardwood trees, Flowering plants*) είναι τα δένδρα που ανήκουν, από βοτανικής άποψης, στα Αγγειόσπερμα. Είναι είδη που μπορεί να είναι φυλλοβόλα ή αειθαλή. 

Αποτελούν την πιο ποικιλόμορφη κατηγορία δένδρων στο φυτικό βασίλειο, με 416 διαφορετικές οικογένειες και περίπου 300.000 γνωστά είδη (tree species). Ονομάζονται και *Αγγειόσπερμα*, από τις ελληνικές λέξεις *-αγγείο* και *-σπέρμα*. Η ονομασία σημαίνει δένδρα που έχουν αγγεία τα οποία περικλείουν μέσα σπέρματα (=σπόρους). Τα δένδρα αυτά παράγουν καρπούς σε ετήσια συνήθως βάση.

Τα δένδρα αυτής της κατηγορίας φέρουν «πλατιά φύλλα», διαφορετικού σχήματος κάθε φορά, και αυτό τα διαχωρίζει από τα Κωνοφόρα δένδρα, τα οποία πάντοτε φέρουν «βελόνες» ως φύλλωμα. Τυπικά Ευρωπαϊκά πλατύφυλλα είδη είναι οι δρύες, η καστανιά, η οξιά, το πλατάνι, η λεύκη, το σφενδάμι (ή σφένδαμος), η φτελιά, η ακακία, η ελιά, το φλαμούρι, ο ευκάλυπτος, η ιτιά, η σημύδα, ο φράξος και πολλά άλλα. Η όλη εξωτερική μορφολογία των πλατύφυλλων δένδρων είναι συνήθως τυπική, με το χαρακτηριστικό "στέμμα" της κόμης, στις περισσότερες των περιπτώσεων.

Στη χώρα μας, σημαντικά δασικά είδη που συνθέτουν την παραμεσογειακή βλάστηση φυλλοβόλων είναι η οξιά, οι δρύες (*Quercus spp.*), η καστανιά (*Castanea  sativa*), η οστριά (*Ostrya  carpinifolia*), ο ανατολικός γαύρος (*Carpinus orientalis*), η φλαμουριά (*Tilia tomentosa*), ο φράξος (*Fraxinus ornus*) και άλλα είδη.

## Παραπομπές
 

Κατηγορία:Αγγειόσπερμα
Κατηγορία:Δέντρα
Ματέο Γκαρθία

Ο **Ματέο Εζεκιέλ Γκαρθία** (ισπανικά: **Mateo Ezequiel Garcia**, γενν. 10 Σεπτεμβρίου 1996) είναι Αργεντινός επαγγελματίας ποδοσφαιριστής που αγωνίζεται για την Μεξικανική Άτλας.

## Βιογραφία
### Αργεντινή
Ο Γκαρθία γεννήθηκε στην Κόρδοβα της Αργεντινής και αγωνίστηκε στα τμήματα υποδομής της Ινστιτούτο Ατλέτικο Σεντράλ Κόρδοβα. Έπαιξε για πρώτη φορά στην πρώτη ομάδα στις 6 Ιουνίου 2014 εναντίον της Ντεφένσα ι Χουστίσια για το πρωτάθλημα δεύτερης κατηγορίας της Αργεντινής.

### Ευρώπη
Μετά από δύο χρονιά, μεταγράφηκε στην ισπανική Λας Πάλμας έναντι 440.000 δολαρίων. Αγωνίστηκε για πρώτη εναντίον της Σεβίλλης στις 10 Σεπτεμβρίου 2016, και σκόραρε στις 20 Δεκεμβρίου του ίδιου έτους απέναντι στην Ουέσκα για το Copa del Rey.

Τον Ιούλιο του 2017 δόθηκε δανεικός στην Οσασούνα και τον Ιανουάριο του 2018 στην Αλκορκόν.

Το καλοκαίρι του 2018, δόθηκε και πάλι δανεικός, αυτή τη φορά στον Άρη, για ένα χρόνο. Στον ένα χρόνο παραμονής του στην Ελλάδα, πέτυχε δέκα γκολ για το πρωτάθλημα και άλλο ένα για το κύπελλο, σε 32 ματς συνολικά.

Τον Αύγουστο του 2019, υπέγραψε τετραετές συμβόλαιο με τον Ερυθρό Αστέρα Βελιγραδίου, σε μία μεταγραφή που κόστισε 1,8 εκατομμύρια δολάρια. Αγωνίστηκε σε δεκαπέντε αγώνες πρωταθλήματος, σκοράροντας τέσσερα τέρματα.

Τον Οκτώβριο του 2020 επέστρεψε στη Θεσσαλονίκη και τον Άρη, υπογράφοντας για τέσσερα χρόνια, με την μεταγραφή να ανέρχεται στα 1,3 εκατομμύρια. Στις δύο επόμενες σεζόν με την ομάδα της Θεσσαλονίκης, έχει παίξει σε 72 αγώνες πρωταθλήματος, πετυχαίνοντας πέντε γκολ.

## Στατιστικά καριέρας στο πρωτάθλημα

## Παραπομπές

Κατηγορία:Αργεντινοί ποδοσφαιριστές
Κατηγορία:Αργεντινοί αθλητές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ινστιτούτο Ατλέτικο Σεντράλ Κόρδοβα
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές ΑΝ Αλκορκόν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Κλουμπ Άτλας
Τέμενος Ξάνθης

Το **Τέμενος** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 340 μέτρα, το οποίο βρίσκεται προς τα ανατολικά όρια με την Περιφερειακή Ενότητα Ροδόπης, σε απόσταση 39 χλμ. ΒΑ. από την Ξάνθη και 24 χλμ. Α. από τη Σμίνθη (έδρα δήμου). Πολιτισμικά συμπεριλαμβάνεται στα Πομακοχώρια της Ξάνθης και αξιοθέατό της είναι το πέτρινο μονότοξο γεφύρι Ζελενίτσκα στα βόρειά του στην κατεύθυνση προς τις γειτονικές Σάτρες. Ως οικισμός αναφέρεται επίσημα το 1961 να απογράφεται στην τότε κοινότητα Σατρών. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 έχει πληθυσμό 171  κατοίκους..

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Σακτίκιος

Ο **Σακτίκιος** ή **Σακτίκης** ήταν βυζαντινός στρατιωτικός, κόμης των εξκουβιτόρων, του 10ου αιώνα, κατά τους αυτοκράτορες Κωνσταντίνο Ζ΄ και Ρωμανού Α΄. 

Το Σακτίκιος πιθανότατα ήταν παρονύμιο χωρίς να είναι γνωστό το πραγματικό του όνομα. Το 922/923, οι Βούλγαροι του Συμεών Α΄ εκστρατεύτηκαν εναντίον της Βυζαντινής Αυτοκρατορίας και έφτασαν κοντά στην Κωνσταντινούπολη, όπου έκαψαν το Παλάτι της Θεοδώρας. Ο Ρωμανός καλεσε σε δείπνο τους αρχηγούς των ταγμάτων και τους ανέθεσε αποστολές. Έστειλε τους εξκουβλιτορες, με τον Σακτίκιο, να επιτεθούν στο βουλγαρικό στρατόπεδο ενώ οι περισσότεροι εισβολείς απουσίαζαν, λεηλατώντας γειτονικές περιοχές. Η επίθεση στέφτηκε με επιτυχία, μόλις έλαβαν νέα για την επίθεση οι Βούλγαροι επέστρεψαν και αντιμετώπισαν τους Βυζαντινούς. Ο Σακτικιος πολέμησε γενναία, αλλά τραυματίστηκε στη μάχη στα πόδια όταν το αλογό του κόλλησε στη λάσπη.  

## Παραπομπές


Κατηγορία:Κόμητες των Εξκουβιτόρων
Κατηγορία:Βυζαντινοί του 10ου αιώνα
Καντόνι του Σαφχάουζεν

Το **καντόνι του Σαφχάουζεν** ( ) είναι το βορειότερο καντόνι της Ελβετίας. Η κύρια πόλη και πρωτεύουσα του καντονιού είναι το Σαφχάουζεν. Το έδαφος του καντονιού χωρίζεται σε τρία μη συνεχόμενα τμήματα, που χωρίζονται από την γερμανική επικράτεια στις όχθες του Ρήνου. Το μεγάλο κεντρικό τμήμα, το οποίο περιλαμβάνει την πρωτεύουσα, διαχωρίζει με τη σειρά του το γερμανικό εξκλάβιο του Μπύσινγκεν από το υπόλοιπο της Γερμανίας.

## Διοίκηση
Πρόεδρος της Κυβέρνησης είναι από την 1η Ιανουαρίου 2026 η Κορνέλια Σταμ Χούρτερ.

## Παραπομπές


## Εξωτερικοί σύνδεσμοι
* 

Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα γαλλικά
Κατηγορία:Λήμματα που περιέχουν κείμενο στα γερμανικά
Καραγάτσι Αδριανούπολης

Το **Καραγάτσι** (τούρκικα: Karaağaç), γνωστό στα ελληνικά ως η **Παλαιά Ορεστιάδα**, είναι προάστιο της Αδριανούπολης στη βορειοδυτική Τουρκία στα σύνορα με την Ελλάδα. Το Καραγάτσι απέχει 4 χλμ. νοτιοδυτικά από το κέντρο της Αδριανούπολης, απέναντι από τον ποταμό Έβρο και απέναντι από το ελληνικό χωριό Καστανιές. Το 1890, ο μεγάλος σιδηροδρομικός σταθμός του Καραγατσίου χτίστηκε στην πόλη, ο οποίος επίσης εξυπηρετούσε την Αδριανούπολη, και αποτέλεσε την τελευταία στάση τρένου στην Τουρκία προς την Ευρώπη. Το 1971, οι Τουρκικοί Κρατικοί Σιδηρόδρομοι (TCDD) δημιούργησαν έναν νέο σιδηροδρομικό σταθμό στην απέναντι πλευρά του ποταμού, εγκαταλείποντας τον προηγούμενο, ο οποίος χρησιμοποιείται πλέον ως Σχολή Καλών Τεχνών του Πανεπιστημίου Αδριανουπόλεως.

Το Μνημείο και το Μουσείο της Συνθήκης της Λωζάνης, που εγκαινιάστηκαν το 1998, βρίσκονται δίπλα στον πρώην σιδηροδρομικό σταθμό.

## Παραπομπές


Κατηγορία:Συνοριακές διελεύσεις Ελλάδας-Τουρκίας
Θωρ (κόμικς της Marvel)

Ο **Θωρ Όντινσον** είναι ένας φανταστικός υπερήρωας που εμφανίζεται στα αμερικανικά κόμικς που δημοσιεύθηκαν από την Marvel Comics. Ο χαρακτήρας, που βασίζεται στην ομώνυμη Νορβηγική θεότητα, είναι ο ασγκαρντιανός θεός της βροντής που κατέχει το μαγεμένο σφυρί, το Mίολνιρ, που του δίνει την ικανότητα να πετά και να χειρίζεται τον καιρό μεταξύ των άλλων υπεράνθρωπων χαρακτηριστικών του. 
Το ντεμπούτο του έγινε στο Ασημένια Εποχή των Βιβλίων Κόμικ, όπου ο χαρακτήρας εμφανίστηκε για πρώτη φορά στο *Journey into Mystery* #83 (Αύγουστος του 1962) και δημιουργήθηκε από τον σχεδιαστή Τζακ Κέρμπι, τον συντάκτη Σταν Λι και τον σεναριογράφο Λάρι Λίμπερ. Έχει πρωταγωνιστήσει σε πολλές συνεχιζόμενες και περιορισμένες σειρές, και είναι ιδρυτικό μέλος της υπερηρωικής ομάδας ονόματι Εκδικητές. Ο χαρακτήρας έχει επίσης εμφανιστεί σε συναφή εμπορεύματα της Marvel, όπως τηλεοπτικές σειρές κινουμένων σχεδίων, ταινίες, βιντεοπαιχνίδια, ρούχα, παιχνίδια και κάρτες συναλλαγών.

Ο Κρις Χέμσγουορθ υποδύεται τον χαρακτήρα στο Κινηματογραφικό Σύμπαν της Marvel (MCU). Έχει εμφανιστεί στις ταινίες *[[Thor (ταινία)|Thor]]* (2011), *[[Οι Εκδικητές (ταινία, 2012)|Οι Εκδικητές]]* (2012), *[[Thor 2: Σκοτεινός Κόσμος]]* (2013), *[[Εκδικητές: Η Εποχή του Ultron]]* (2015), *[[Doctor Strange (ταινία)|Doctor Strange]]* (2016), **' (2017), ''[[Εκδικητές: Ο Πόλεμος της Αιωνιότητας]]'' (2018), ''[[Εκδικητές: Η Τελευταία Πράξη]]'' (2019) και **' (2022), και είναι προγραμματισμένος να επιστρέψει στο *[[Εκδικητές: Η Άνοδος του Doctor Doom]]* (2026).

## Παραπομπές

## Εξωτερικοί Σύνδεσμοι
*Επίσημη ιστοσελίδα


Κατηγορία:Μυθολογία στην ποπ κουλτούρα
Κατηγορία:Υπερήρωες της Marvel Comics
Κατηγορία:Φανταστικοί βασιλιάδες
Κατηγορία:Φανταστικοί θεοί
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Κόμικς που έγιναν ταινίες
Κατηγορία:Κόμικς που έγιναν βιντεοπαιχνίδια
Κατηγορία:Χαρακτήρες των Εκδικητών
Κατηγορία:Χαρακτήρες κόμικς που δημιουργήθηκαν το 1962
Κατηγορία:Χαρακτήρες που δημιουργήθηκαν από τον Τζακ Κέρμπι
Σύνορα Ελλάδας-Τουρκίας

thumb|Χερσαία Σύνορα Ελλάδας-Τουρκίας. Ο χάρτης απεικονίζει προς τα κάτω τα δύο εδάφη ανατολικά του ποταμού Έβρου τα οποία ανήκουν στην Ελλάδα, και το ένα δυτικά του ποταμού το οποίο ανήκει στην Τουρκία. Προς τα πάνω φαίνεται ο συνοριακός φράχτης στο δεύτερο έδαφος της Τουρκίας ανατολικά του ποταμού.
Τα **Σύνορα Ελλάδας-Τουρκίας** έχουν μήκος περίπου 200 χιλιόμετρα και χωρίζουν τη Δυτική Θράκη στην Ελλάδα από την Ανατολική Θράκη στην Τουρκία.

## Πορεία
Ακολουθούν κυρίως τον ποταμό Έβρο. Σε ορισμένα σημεία, τα σύνορα δεν ακολουθούν την κύρια πορεία του ποταμού, κυρίως επειδή ο ποταμός έχει ισιώσει.

## Εμπόδιο
Αποτελούν τα εξωτερικά σύνορα της Ευρωπαϊκής Ένωσης. Το 2012, ανεγέρθηκε ένας ψηλός συνοριακός φράκτης κατά μήκος των χερσαίων συνόρων, εκεί όπου δεν χωρίζονται από τον ποταμό, λόγω της ευρωπαϊκής μεταναστευτικής κρίσης. Επιπλέον, υπάρχει ένα θαλάσσιο σύνορο που μερικές φορές περνά από πορθμούς πλάτους λίγων χιλιομέτρων.

## Συνοριακές διελεύσεις
Υπάρχουν τρεις συνοριακές διελεύσεις σε ολόκληρα τα σύνορα, δύο για την κυκλοφορία οχημάτων και μία για την κυκλοφορία οχημάτων και τρένων. Η πιο πολυσύχναστη από τις τρεις, τα Ύψαλα, είναι από τα πιο πολυσύχναστα συνοριακά σημεία ελέγχου στον κόσμο.

## Παραπομπές

Κατηγορία:Σύνορα Ελλάδας-Τουρκίας
Κατηγορία:Σύνορα της Ελλάδας
Κατηγορία:Σύνορα της Τουρκίας
Κατηγορία:Θράκη
Φλωμάρια

thumb|300px|Φλωμάρια με σπανάκι
Τα **φλωμάρια** είναι παραδοσιακό ζυμαρικό που προέρχεται από το νησί της Λήμνου. Φτιάχνεται από αλεύρι, αυγά, γάλα και αλάτι. Φτιάχνονται προσθέτοντας αυγά, όπως γίνεται και στις χυλοπίτες, αλλά το μέγεθος τους είναι μεγαλύτερο.

Τα φλωμάρια χρησιμοποιούνται και σε μια παραδοσιακή συνταγή του νησιού, τον κόκορα με φλωμάρια. Στη Θάσο τα συναντάμε ως φλιμάρια.

## Παραπομπές

Κατηγορία:Ελληνική κουζίνα
Κατηγορία:Λήμνος
Τρατορία

[thumb|255px|Το εσωτερικό μιας τυπικής τρατορίας στο [Τολμέτσο του Φρίουλι]]
**Τρατορία** (ιταλ. *trattoria*) ονομάζεται ένα κατάστημα εστιάσεως, που γενικώς προσφέρει ιταλικό φαγητό και, στην Ιταλία, είναι συνήθως πολύ λιγότερο «επίσημο» από ένα «εστιατόριο» (*ristorante*), αλλά και λιγότερο λαϊκό από μια *[[οστερία]]*. 

[225px|thumb|left|Το σήμα μιας τρατορίας στην [Τοσκάνη]]
Μια παραδοσιακή τρατορία μπορεί να μην έχει γραπτό μενού. Η εξυπηρέτηση στην παραδοσιακή τρατορία είναι απλή, το κρασί σερβίρεται και τιμάται με τη γυάλινη καράφα αντί με μπουκάλι, και οι τιμές είναι χαμηλές. Η έμφαση δεν είναι στην «υψηλή κουζίνα» και τα φαγητά είναι απλά, ακολουθώντας συνήθως τοπικές συνταγές, αλλά οι μερίδες μεγάλες.. Στην Ιταλία οι τρατορίες τείνουν να βασίζονται περισσότερο σε τακτικούς ντόπιους πελάτες, ενώ τα *ristorante* σε ευρύτερη (και στα τουριστικά μέρη σε διεθνή) πελατεία. Στη σύγχρονη εποχή πολλές τρατορίες έχουν υιοθετήσει κάποια στοιχεία από τη διακόσμηση και τον εξοπλισμό ενός *ristorante*, κάνοντας σχετικώς λίγες παραχωρήσεις στο παλαιό ρουστίκ και φιλικό στιλ. Προαιρετικά, το φαγητό μιας τρατορίας μπορεί να αγορασθεί σε πακέτο για να καταναλωθεί στο σπίτι. Σήμερα το όνομα «τρατορία» στον τίτλο έχει υιοθετηθεί από μερικά εστιατόρια υψηλού επιπέδου.

Ετυμολογικά η λέξη *trattoria* έχει την ίδια ρίζα με τη γαλλική *traiteur*, που σημαίνει το φυσικό πρόσωπο που παρέχει φαγητό take-out. Στην ιταλική είναι παράγωγο του ρήματος *trattare* και έχει την ίδια ρίζα με το ιταλικής προελεύσεως ελληνικό ρήμα *τρατάρω* ή *τρατέρνω*, που σημαίνει «κερνώ» (όλα τους αρχικώς προέρχονται από το λατινικό *tractare*/*trahere* = σύρω/σέρνω, από όπου και το «τρακτέρ»),. Η προέλευση του όρου έχει συνδεθεί και ειδικότερα με τον λατινικό όρο *littera tractoria*, που σήμαινε μια επιστολή που διέταζε να παρέχεται φαγητό και νερό στους αξιωματούχους που ταξίδευαν σε αποστολές της Αγίας Ρωμαϊκής Αυτοκρατορίας. 

## Παραπομπές


## Εξωτερικοί σύνδεσμοι
* «Ristorante, Trattoria ή Osteria; Τι είναι το καθένα;»

Κατηγορία:Είδη εστιατορίων
Κατηγορία:Χώροι εστίασης στην Ιταλία
Treccani

Η ***Enciclopedia Italiana di Scienze, Lettere ed Arti*** (που σημαίνει στην ιταλική γλώσσα «Ιταλική Εγκυκλοπαίδεια της επιστήμης, των γραμμάτων και των τεχνών»), γνωστότερη ως ***Treccani*** από το επώνυμο του θεμελιωτή της Τζοβάννι Τρεκκάνι ή απλώς ως ***Enciclopedia Italiana***, είναι μια εγκυκλοπαίδεια γραμμένη στην ιταλική γλώσσα. Θεωρείται η σημαντικότερη ιταλόγλωσση εγκυκλοπαίδεια και ως μία από τις σημαντικότερες εγκυκλοπαίδειες γενικώς, μαζί με την *[[Encyclopædia Britannica]]* και λίγες άλλες.

## Ιστορία
Η πρώτη έκδοση της *Treccani* εκδόθηκε σταδιακά από το 1929 έως το 1936. Συνολικά εκδόθηκαν 35 τόμοι, συν ένας τόμος-ευρετήριο. Ολόκληρη η εγκυκλοπαίδεια περιείχε 60 χιλιάδες λήμματα με συνολικά 50 εκατομμύρια λέξεις. Ο κάθε τόμος έχει περίπου 1.015 σελίδες. Από το 1938 μέχρι το 2015 εκδόθηκαν 37 συμπληρωματικοί τόμοι. Διευθυντής εκδόσεως της εγκυκλοπαίδειας ήταν ο φιλόσοφος και ακαδημαϊκός Τζοβάννι Τζεντίλε και αρχισυντάκτης ο γλωσσολόγος Αντονίνο Παλιάρο (*Antonino Pagliaro*, 1898-1973).

Τα περισσότερα από τα λήμματα υπογράφονται στο κείμενο της εγκυκλοπαίδειας με τα αρχικά του συγγραφέως του καθενός. Το λήμμα-δοκίμιο με τίτλο «Το δόγμα του φασισμού» που εντάχθηκε στην εγκυκλοπαίδεια το έτος 1932 φέρει την υπογραφή του Μπενίτο Μουσολίνι, αλλά γράφηκε στην πραγματικότητα από τον Τζεντίλε. 

Αρκετοί από τους συντάκτες της *Treccani*, όπως οι Φεντερίκο Σαμπό, Γκαετάνο ντε Σάνκτις, Λουίτζι Εϊνάουντι, Φεντερίγκο Ενρίκες, Ενρίκο Φέρμι, Χένρυ Φουρστ, Ούγκο Λα Μάλφα, Τζόρτζο Λέβι Ντελλά Βίντα, Μπρούνο Μιλιορίνι, Ροντόλφο Μοντόλφο και Νέλλο Ροσσέλλι, ήταν Ιταλοεβραίοι ή δεδηλωμένα αντίθετοι στον φασισμό. Ωστόσο το φασιστικό καθεστώς έδινε τόσο μεγάλη σημασία στην ολοκλήρωση μιας μεγάλης «εθνικής» εγκυκλοπαίδειας, ώστε συγγραφείς που κατά τα άλλα βρίσκονταν στη «μαύρη λίστα» του επιτράπηκε να συνεισφέρουν σε αυτή.

## Παραπομπές


## Εξωτερικοί σύνδεσμοι
* 

Κατηγορία:Εγκυκλοπαίδειες
Τρεκκανι
Ρεύμα Ξάνθης

Το **Ρεύμα** είναι ορεινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Ρεύμα βρίσκεται προς τα βόρεια σύνορα της Ελλάδας με τη Βουλγαρία και τα δυτικά όρια με την Περιφερειακή Ενότητα Δράμας, σε απόσταση 29 χλμ. Β.-ΒΔ. από την Ξάνθη και 15  χλμ. ΒΔ. από τη Σμίνθη (έδρα δήμου). Το χωριό είναι κτισμένο στις νότιες πλαγιές της οροσειράς Κούλας σε υψόμετρο 560 μέτρα και κάτω από την κορυφή Κρανιά (υψόμετρο 973 μ.) ενώ στη νότια άκρη του περνάει το ρέμα Τσάι που αρκετά μετά καταλήγει στον ποταμό Κόσυνθο. Πολιτισμικά συμπεριλαμβάνεται στα Πομακοχώρια της Ξάνθης και στα πομάκικα ονομάζεται *Τουλούτσκα* ενώ παλιότερα *Τσάι Μααλέ*. Στα βόρεια είναι το Δασικό Χωριό Ερύμανθου ή Δάσος Χαϊντούς που η περιοχή του είναι χαρακτηρισμένος βιότοπος Natura2000.

## Διοικητικά
Αναφέρεται επίσημα ως ξεχωριστός οικισμός για πρώτη φορά το 1940 όταν προσαρτήθηκε στην τότε κοινότητα Ωραίου. Σύμφωνα με το σχέδιο Καλλικράτης μαζί με το Ωραίο, το Βασιλοχώρι, τη Θεοτόκο, τον Κύκνο και το Σταμάτι αποτελούν την τοπική κοινότητα Ωραίου που υπάγεται στη δημοτική ενότητα Μύκης του Δήμου Μύκης ενώ σύμφωνα  με την απογραφή 2011 έχει πληθυσμό 148 κατοίκους..

## Παραπομπές


## Εξωτερικοί σύνδεσμοι
* Φωτογραφίες από το Ρεύμα Ξάνθης στον ιστότοπο https://www.greece.com/

Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Ιωάννα της Αραγωνίας (1375-1407)

Η **Ιωάννα της Αραγωνίας** (Οκτώβριος 1375 - Σεπτέμβριος 1407) ήταν το μοναδικό παιδί, που επέζησε του Ιωάννη Α΄ της Αραγωνίας με την πρώτη του σύζυγο Μάρθα του Αρμανιάκ. Ανήκε στον Οίκο της Αραγωνίας και έγινε κόμισσα του Φουά, χάριν στον γάμο της με τον Ματθαίο της Φουά.

## Βιογραφία
Γεννημένη στην Νταρόκα, η Ιωάννα ήταν το δεύτερο από τα πέντε παιδιά από τον πρώτο γάμο του πατέρα της. Με την δεύτερη σύζυγο του Γιολάντα του Μπαρ, ο Ιωάννης Α΄ είχε μία κόρη, η οποία επέζησε στην ενηλικίωση την Γιολάντα της Αραγωνίας, βασίλισσα της Νάπολης. Η Ιωάννα της Αραγωνίας παντρεύτηκε στην Βαρκελώνη (4 Ιουνίου 1392) τον Ματθαίο του Φουά, γιο του Ρογήρου-Βερδάρδου Ε΄ υποκόμη του Καστελμπόν, ο οποίος ήταν τέταρτος ξάδελφος της, απόγονοι του Πέτρου Γ΄ της Αραγωνίας.

Παρέμειναν παντρεμένοι 15 χρόνια όμως δεν απέκτησαν παιδιά.
Ο πατέρας της πέθανε και τον διαδέχθηκε ο θείος της Μαρτίνος της Αραγωνίας. Όμως οι Σικελοί ευγενείς δυσαρεστήθηκαν έντονα και ο Μαρτίνος παρέμεινε στο Βασίλειο της Σικελίας. Η σύζυγος του Μαρτίνου Μαρία δε Λούνα υπερασπίστηκε επιτυχώς το βασίλειο από τους διεκδικητές μέχρι την άφιξη του ίδιου (1397). Το πρόβλημα παρέμεινε ανοιχτό και η σύγκρουση του Μαρτίνου με τον σύζυγο της Ιωάννας Ματθαίο και την ίδια κράτησε πολλά χρόνια, ο Μαρτίνος απέκρουσε τελικά επιτυχώς την εισβολή τους. Η Γιολάντ, η μικρότερη ετεροθαλής αδελφή της Ιωάννας, διεκδίκησε τον θρόνο με την υποστήριξη της μητέρας της παρά το γεγονός πως ακόμα ζούσε η Ιωάννα. Η Γιολάντα απέτυχε τελικά να πάρει τον θρόνο αλλά παντρεύτηκε τον Λουδοβίκο Β΄ του Ανζού, τα παιδιά τους απέκτησαν ισχυρά κληρονομικά δικαιώματα. Πέθανε άτεκνη στην Βαλένθια τον Σεπτέμβριο του 1407. Λίγα χρόνια μετά τον θάνατο του Μαρτίνου, η Γιολάντα προσπάθησε να διεκδικήσει το Στέμμα της Αραγωνίας αλλά απέτυχε ξανά.

### Πρόγονοι


## Παραπομπές


## Εξωτερικοί σύνδεσμοι
*ΑΡΑΓΩΝΙΑ, Βασιλείς

Κατηγορία:Οίκος της Αραγωνίας
Κατηγορία:Ινφάντας της Αραγωνίας
Folsom Prison Blues

Το **Folsom Prison Blues** είναι Κάντρι και Ροκ εντ ρολ τραγούδι του Τζόνι Κας. Γράφτηκε από τον Τζόνι Κας και ηχογραφήθηκε για πρώτη φορά από τον ίδιο το 1955, εμφανίστηκε το 1967 στην ζωντανή έκδοση στην Φυλακή Φολσομ στην Καλιφόρνια και ξαναηχογραφήθηκε από τον Κας το 1988. 

## Παραπομπές


Κατηγορία:Singles του 1955
Κατηγορία:Singles του 1968
Κατηγορία:Singles της Columbia Records
Τουρλού

Το **τουρλού** είναι χαρακτηριστικό πιάτο της μεσογειακής κουζίνας που μαγειρεύεται στην κατσαρόλα. Αποτελείται από βραστά λαχανικά και μπορεί επίσης να περιλαμβάνει μαγειρευτά κρέατα. Διάφορες ποικιλίες του τουρλού καταναλώνονται σε όλη τη Μεσόγειο και τα Βαλκάνια. Είναι γνωστό ως **τουρλί περιμές** στην Αλβανία, **τουρλού** ή **τουρλού τουρλού** στην Ελλάδα, και ως **τουρλί ταβά** στη Βόρεια Μακεδονία.

Το τουρλού μπορεί να μαγειρευτεί σε ένα πήλινο σκεύος μαγειρέματος που ονομάζεται γιουβέτσι. Αυτός ο τύπος ονομάζεται τουρλού γιουβέτς στην Τουρκία και στη Βουλγαρία. Η σλαβομακεδονική έκδοση, τουρλί ταβά, παραδοσιακά μαγειρεύεται σε μια παρόμοια πήλινη κατσαρόλα, που ονομάζεται ταβά.

Τα βασικά συστατικά του τουρλού ποικίλλουν σε μεγάλο βαθμό. Το πιάτο περιλαμβάνει συνήθως πατάτες, μελιτζάνες και σε κάποιες περιπτώσεις μπάμιες. Μπορούν να προστεθούν επίσης πράσινα φασόλια, πιπεριές, καρότα, κολοκύθια, ντομάτες, κρεμμύδια και σκόρδο. Άλλα συνήθη συστατικά είναι το μαγειρικό λάδι, το νερό, το αλάτι, το μαύρο πιπέρι ή μπούκοβο, ο πελτές και/ή πάστα πιπεριάς. Όλα αυτά τα συστατικά αναμειγνύονται και ψήνονται στην κατσαρόλα ή στον φούρνο. Το πιάτο μπορεί να σερβιριστεί με ρύζι και γιαούρτι στο πλάι, ανάλογα με την περιοχή.
Αρχείο:Türlü plate.jpg|Τουρλού με μοσχάρι
Αρχείο:Türlü in a güveç.jpg|Τουρλού σε πήλινο σκεύος 


## Παραπομπές

Κατηγορία:Μεσογειακή κουζίνα
Κατηγορία:Κουζίνα της Βόρειας Μακεδονίας
Κατηγορία:Ελληνική κουζίνα
Κατηγορία:Βουλγαρική κουζίνα
Κατηγορία:Βαλκανική κουζίνα
Κατηγορία:Αλβανική κουζίνα
Ισορροπία υγρών

Η **Ισορροπία υγρών** είναι μια πτυχή της ομοιόστασης των οργανισμών στην οποία η ποσότητα του νερού θα πρέπει να ελέγχεται στον οργανισμό, μέσω της ωσμορύθμισης και συμπεριφορά, έτσι ώστε οι συγκεντρώσεις των ηλεκτρολυτών στα διάφορα σωματικά υγρά να διατηρούνται εντός υγιούς εύρους. Η βασική αρχή της ισορροπίας υγρών είναι ότι η ποσότητα νερού που αποβάλλεται από το σώμα να πρέπει να ισούται με την ποσότητα νερού που λαμβάνεται. για παράδειγμα, στους ανθρώπους, η έξοδος (μέσω αναπνοής, εφίδρωσης, ούρησης, αφόδευσης και αποχρωματισμού) να ισούται με την είσοδο (μέσω του φαγητού και της πόσης ή με παρεντερική πρόσληψη). Η ευκ είναι η κατάσταση του φυσιολογικού όγκου υγρού σώματος, συμπεριλαμβανομένου του όγκου του αίματος , του ενδιάμεσου όγκου υγρού και του ενδοκυτταρικού όγκου υγρού η υποολυναιμία και η υπερβολία είναι ανισορροπίες Το νερό είναι απαραίτητο για όλη τη ζωή στη Γη. Οι άνθρωποι μπορούν να επιβιώσουν για 4 έως 6 εβδομάδες χωρίς φαγητό, αλλά μόνο για λίγες ημέρες χωρίς νερό.

Κατηγορία:Διατροφολογία
Κατηγορία:Ανθρώπινη ομοιόσταση
Βραβεία της Ένωσης Τεχνικών Ήχου στον Κινηματογράφο

Τα ***Βραβεία της Ένωσης Τεχνικών Ήχου στον Κινηματογράφο*** (αγγλικά:**Cinema Audio Society Awards**) είναι μια ετήσια τελετή απονομής βραβείων που δίνεται από την *Ένωση Τεχνικών Ήχου στον Κινηματογράφο* που τιμά τα εξαιρετικά επιτεύγματα στη μίξη ήχου. Αυτά τα βραβεία έχουν απονεμηθεί από το 1994.

Ο διαγωνισμός είναι ανοιχτός για προβολή ταινιών και τηλεοπτικών προγραμμάτων που κυκλοφόρησαν ή προβλήθηκαν κατά τη διάρκεια του ημερολογιακού έτους. Οι νικητές αποκαλύπτονται σε σφραγισμένη τελετή κατά τη διάρκεια του συμποσίου των βραβείων της Ένωσης την επόμενη άνοιξη και επιλέγονται εξ ολοκλήρου με γραπτή ψηφοφορία των ενεργών μελών της Ένωσης.

Τα βραβεία περιλαμβάνουν επίσης ένα βραβείο σκηνοθέτη, ένα τιμητικό βραβείο σταδιοδρομίας, ένα βραβείο αναγνώρισης σπουδαστών και ένα βραβείο τεχνικής επίτευξης.

## Παραπομπές

## Εξωτερικοί σύνδεσμοι

* 

Κατηγορία:Κινηματογραφικά βραβεία στις Ηνωμένες Πολιτείες
Ars Goetia

Ένα βιβλίο επικλητικής μαγείας. Σύμφωνα με τον μύθο, συγγραφέας του είναι ο  βασιλιάς Σολομών. Αυτή η πληροφορία, όμως, είναι μάλλον λανθασμένη, διότι οι τίτλοι ευγενείας των πνευμάτων (δούκες, μαρκήσιοι, βασιλείς, πρίγκιπες)  δεν υπήρχαν την εποχή του βασιλιά αυτού. Το βιβλίο αυτό, επηρέασε πολλά βιβλία του ΙΖ'  και ΙΗ' αιώνα. Περιγράφει τι μεθόδους να καλέσεις τους 72 δαίμονες της γοητείας. Στην αρχή του γριμμορίου, περιγράφονται οδηγίες για την κατασκευή του μαγικού κύκλου ο οποίος είναι γεμάτος με ονόματα του θεού, καθώς και κάποια επιπλέον σύμβολα που θα προστατεύσουν τον μάγο, καθώς και ένα τρίγωνο οπλισμένο με  το όνομα "Τετραγράμματον", το οποίο θεωρείται πανίσχυρο. Στην φορεσιά του μάγου, θα πρέπει να είναι ραμμένες περγαμηνές με προστατευτικά σύμβολα, τα οποία θα πρέπει να κατασκευαστούν νύχτα Σαββάτου, ή Τρίτης. όταν ο ήλιος θα ανατέλλει στο ζώδιο της παρθένου. Όσο ο μάγος θα ντύνεται, θα ψέλνει μία επίκληση, καθώς και κάποιους ψαλμούς. Μετά θα  επικαλεστεί το πνεύμα, αν δεν εμφανιστεί θα το απειλήσει το πνεύμα για να εμφανιστεί μέσα στο τρίγωνο, με μορφή ορατή και ακίνδυνη. Θα το υποχρεώσει να  πραγματοποιήσει τις επιθυμίες του, και μετά θα το διώξει. Το βιβλίο αυτό καθ' αυτό δεν έχει διασωθεί. Υπάρχουν μόνο κάποιες μεταφράσεις. ΟΙ οποίες έχουν κάποιες μικροδιαφορές μεταξύ τους.

## Κριτική

Πολλοί σατανιστές επικρίνουν την χρήση αυτού του γριμμορίου, διότι το θεωρούν ιδιαίτερα προσβλητικό προς τα πνεύματα.

## Πηγές

Πρακτική μαγεία JORG SABELLICUS εκδόσεις δίδυμοι https://www.politeianet.gr/books/sabellicus-jorg-didumoi-praktiki-mageia-tomoi-a-b-g-56852 

Joy of satan  https://joyofsatan.org

satanic orthodoxy https://satanicorthodoxy.wordpress.com

Κατηγορία:Γριμόρια
Καντόνι του Σβυτς

Το **καντόνι του Σβυτς** () είναι ένα καντόνι στην κεντρική Ελβετία. Βρίσκεται μεταξύ των Άλπεων στο νότο, της λίμνης Λουκέρνης στα δυτικά και της λίμνης Ζυρίχης στα βόρεια, με κέντρο του την πόλη Σβυτς, από την οποία παίρνει και το όνομά του.

Είναι ένα από τα ιδρυτικά καντόνια της Ελβετίας. Το όνομα της Ελβετίας προέρχεται από το όνομα του καντονίου και η σημαία της Ελβετίας από το οικόσημό του. Στο Σβυτς εκτίθεται ο Ελβετικός Ομοσπονδιακός Χάρτης. Βορειοανατολικά της πόλης βρίσκεται το Αβαείο Einsiedeln.

## Παραπομπές


## Εξωτερικοί σύνδεσμοι
* 

Κατηγορία:Κρατίδια της Αγίας Ρωμαϊκής Αυτοκρατορίας
Κατηγορία:Πρώην κράτη της Ευρώπης
Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Ιωάννα του Μονμπελιάρ (1280-1350)

: *Να μη συγχέεται με την [[Ιωάννα της Βουργουνδίας (π. 1293-1349)|Ιωάννα των Καπετιδών-Βουργουνδίας]] (απεβ. 1349).*

Η **Ιωάννα της Βουργουνδίας (π. 1293-1349)** (απεβ. 1349) από τον Οίκο της Ιβρέας έγινε με τους γάμους της πρώτα κόμισσα του Πφιρτ, μετά μαργραβίνα του Μπάντεν-Μπάντεν και έπειτα κόμισσα του Κατζενελνμπόγκεν.

## Βιογραφία
Ήταν η δεύτερη κόρη του Ρέγκιναλντ και της Γκυγιεμέτ του Νεσατέλ, κόρης του Αμεδαίου κόμη του Νεσατέλ.

Όταν απεβίωσε ο αδελφός της Οτενίν κόμης του Μονμπελιάρ, η Ιωάννα με τον 2ο σύζυγό της Ροδόλφο-Χέσσο κληρονόμησε τις κυριότητες του Μπελφόρ και του Ερικούρ. Ύστερα από το τέλος του 3ου της συζύγου, διαίρεσε τις κτήσεις της μεταξύ των τεσσάρων κορών της: η Μαργαρίτα έλαβε το Ερικούρ, ενώ η Ούρσουλα και η Αδελαΐδα μοιράστηκαν το Μπελφόρ.

## Οικογένεια
Παντρεύτηκε πρώτα τον Ούλριχ Γ΄ κόμη του Πφιρτ (απεβ. 1324) και είχε τέκνα:
* Ιωάννα π.1300-1351, παντρεύτηκε τον Αλβέρτο Β΄ των Αψβούργων δούκα της Έσω & Πέραν Αυστρίας. Τέκνα: Αλβέρτος Γ΄ της Κάτω Αυστρίας, Λεοπόλδος Γ΄ της Έσω & Πέραν Αυστρίας.
* Ούρσουλα, παντρεύτηκε τον Ούγο του Χόενμπεργκ.

Μετά η Ιωάννα έκανε 2ο γάμο με τον Ροδόλφο-Χέσσο μάργραβο του Μπάντεν-Μπάντεν και είχε τέκνα:
* Μαργαρίτα απεβ. 1367, παντρεύτηκε τον 2ο εξάδελφό της Φρειδερίκο Γ΄ (απεβ. 1353).
* Αδελαΐδα απεβ. μετά το 1399, παντρεύτηκε πρώτα τον 2ο εξάδελφό της Ροδόλφο Ε΄ μαργράβο του Μπάντεν-Πφόρτσχαϊμ και μετά τον Βάλραμ Δ΄ κόμη του Τήρσταϊν (απεβ. 1386).

Έπειτα έκανε 3ο γάμο με τον Γουλιέλμο του Κατζενελνμπόγκεν· δεν απέκτησε απογόνους από αυτόν τον γάμο.

## Πηγές
* Le Roman d'une Principauté, D. Seigneur. - Éditions : Cêtre (Besançon).
## Παραπομπές


Κατηγορία:Οίκος της Ιβρέας
Λιούμπκα Ρόντοβα

Η **Λιούμπκα Βασίλεβα Ρόντοβα** () (24 Σεπτεμβρίου 1936, Σιδηροχώρι - 15 Μαρτίου 2016, Σόφια) ήταν Βουλγάρα τραγουδίστρια παραδοσιακής μουσικής, γνωστή για την εκτέλεση και την ηχογράφηση πολλών από τα παραδοσιακά τραγούδια της Μακεδονίας ως λαογραφική περιοχή.

## Ζωή
Η Ρόντοβα γεννήθηκε στο Σιδηροχώρι (βουλγαρικά: Шестеово) του δήμου Βιτσίου στην Καστοριά το 1936. Το 1948, στο τέλος του ελληνικού εμφυλίου πολέμου, εγκατέλειψε το χωριό της και πήγε στην Πολωνία με πολλά παιδιά-πρόσφυγες από το δυτικό τμήμα της ελληνικής Μακεδονίας. Αργότερα μετακόμισε στην Τσεχοσλοβακία και αποφοίτησε στις Σλαβικές Σπουδές από το Πανεπιστήμιο του Καρόλου στην Πράγα. Η Ρόντοβα και η οικογένειά της εγκαταστάθηκαν στη Βουλγαρία το 1960.

Η Ρόντοβα κλήθηκε να συμμετάσχει στο μουσικό και χορευτικό σύνολο «Gotse Delchev» στη Σόφια και ήταν σολίστ του για 30 χρόνια.

Βραβεύτηκε με την υψηλότερο βουλγαρικό τάγμα, το Παλιό Βουνό (Stara Planina), το 2002. Πέθανε στις 15 Μαρτίου 2016.

## Παραπομπές


## Εξωτερικοί σύνδεσμοι
*   
* Ένα παραδοσιακό τραγούδι «Ο μαύρος θάνατος death εμφανίστηκε" στο Vbox7
* 

 
Κατηγορία:Βουλγάρες τραγουδίστριες
Κατηγορία:Βούλγαροι Μακεδόνες
Μπέρλινγκτον (Οντάριο)

Το **Μπέρλινγκτον** () είναι πόλη στον περιφερειακό δήμο του Χάλτον στο βορειοδυτικό άκρο της Λίμνης Οντάριο, στο Οντάριο του Καναδά. Μαζί με το Μίλτον στα βόρεια, το Μπέρλινγκτον σχηματίζει το δυτικό άκρο της Ευρύτερης Περιοχής του Τορόντο, και είναι επίσης μέρος της μητροπολιτικής περιοχής απογραφής του Χάμιλτον. Το Μπέρλινγκτον βρίσκεται μεταξύ της βόρειας ακτής της Λίμνης Οντάριο και του Βαράθρου του Νιαγάρα.

## Αδελφοποιημένες πόλεις
*  Άπελντοορν, Χέλντερλαντ, Ολλανδία
*  Ιταμπάσι, Ιαπωνία

Άλλες σχέσεις με πόλεις:
*   Μπέρλινγκτον, Βερμόντ, Ηνωμένες Πολιτείες (Μέσω των Διεθνών Αγώνων του Μπέρλινγκτον)
*   Μπέρλινγκτον, Άιοβα, Ηνωμένες Πολιτείες
*   Μυρτλ Μπιτς, Νότια Καρολίνα, Ηνωμένες Πολιτείες

## Παραπομπές


Κατηγορία:Πόλεις του Οντάριο
Τούρκσατ 5Α

Ο **Τούρκσατ (Türksat) 5A** είναι Τούρκικος επικοινωνιακός δορυφόρος, τον οποίο λειτουργεί η Τούρκσατ για εμπορικούς και στρατιωτικούς σκοπούς.

## Ιστορικό
Με συμφωνία που υπεγράφη το 2011 η σχεδίαση και ανάπτυξη έγινε από ειδικούς σε συνεργασία με την Τούρκσατ και τις Τουρκικές Αεροδιαστημικές Βιομηχανίες (ΤΑΙ). Η παραγωγή έγινε στην Τουρκία από την ΤΑΙ στο νεοσυσταθέν Κέντρο συναρμολόγησης, ολοκλήρωσης, και δοκιμής δορυφόρων (τουρκικά: Uydu Montaj Entegrasyon ve Test UMET) στην Άγκυρα με τουλάχιστον 20% εγχώρια τεχνολογία. Ο Τούρκσατ 5A είναι ο πρώτος γεωστατικός δορυφόρος που έχει παραχθεί στην Τουρκία.

Αναφέρθηκε στις αρχές του 2013 πως η Ιαπωνική Mitsubishi Electric (MELCO), η οποία έχει κατασκευάσει τις δορυφορικές πλατφόρμες των υφιστάμενων δορυφόρων Τούρκσατ 4Α και Τούρκσατ 4Β, θα συμμετείχε στο πρόγραμμα παρέχοντας την πλατφόρμα MELCO DS2000 για τον δορυφόρο. Όμως, στις 9 Νοεμβρίου 2017, η Airbus επιλέχθηκε ,να κατασκευάσει την πλατφόρμα του Τούρκσατ 5Α χρησιμοποιώντας την πλατφόρμα Eurostar E3000EOR, η οποία είναι μία πλήρως ηλεκτρική παραλλαγή της Eurostar E3000.

### Διαμαρτυρίες
Στις 29 Οκτωβρίου 2020, μαζικές διαδηλώσεις έλαβαν χώρα έξω από τον ανάδοχο της εκτόξευσης του δορυφόρου, SpaceX, εκφράζοντας την αντίθεσή τους στην εκτόξευση.. Η προηγούμενη γενιά Τούρκσατ 4Β χρησιμοποιήθηκε για τον απ' ευθείας έλεγχο εκατοντάδων μη επανδρωμένων αεροσκαφών Μπαϊρακτάρ ΤΒ2 και Άνκα (Anka-S)  σε Ναγκόρνο Καραμπάχ, Συρία, Λιβύη και άλλες περιοχές, προκαλώντας χιλιάδες θανάτους.

## Εκτόξευση
Η εκτόξευση έγινε στις 8 Ιανουαρίου 2021 04:15:00 Ώρα Ελλάδος στο Κέιπ Κανάβεραλ από την Αμερικανική εταιρία SpaceX. Ο δορυφόρος τοποθετήθηκε σε γεωστατική τροχιά στον 31ο μεσημβρινό, ώστε να παρέχει τηλεπικοινωνίες και απευθείας μετάδοση τηλεοπτικών σημάτων σε μία ευρύτερη περιοχή δυτικά της Κίνας και ανατολικά της Αγγλίας, περιλαμβάνοντας την Τουρκία, την Κεντρική και Μικρά Ασία, και μέρος της Αφρικής. Η μάζα κατά την εκτόξευση του δορυφόρου ήταν .

## Δυνατότητες
Ο Τούρκσατ 5Α φέρει 42 κανάλια επικοινωνίας στις συχνότητες της Ku μπάντας, ενώ, πέραν των εμπορικών του χρήσεων, προσφέρει ευρεία επέκταση των περιοχών δράσης και των επιχειρησιακών δυνατοτήτων των Τουρκικών UAV με ενισχυμένη δυνατότητα αντιπαρεμβολών, υψηλής ευκρίνειας ζωντανές μεταδόσεις στόχων, και γρηγορότερη δυνατότητα εντολών εμπλοκής.

## Αναφορές

Κατηγορία:Τεχνητοί δορυφόροι
Κατηγορία:Επικοινωνίες στην Τουρκία
Γκρέιτερ Σάντμπερι

Το **Σάντμπερι**, επίσημα το **Γκρέιτερ Σάντμπερι** (· ), είναι πόλη στο Οντάριο του Καναδά. Είναι η μεγαλύτερη πόλη στο Βόρειο Οντάριο σε πληθυσμό, με 161.531 κατοίκους κατά την Καναδική Απογραφή του 2016. Σε έκταση, είναι η μεγαλύτερη στο Οντάριο και η πέμπτη μεγαλύτερη στον Καναδά. Διοικητικά είναι μια μοναδική αρχή, και ως εκ τούτου δεν αποτελεί μέρος οποιασδήποτε περιοχής, κομητείας ή περιφερειακού δήμου. Η πόλη του Γκρέιτερ Σάντμπερι είναι ξεχωριστή αλλά περιβάλλεται πλήρως από την περιφέρεια Σάντμπερι.

Η περιοχή του Σάντμπερι κατοικήθηκε από τον λαό Οτζίμπουε της ομάδας των Αλγκονκίνων για χιλιάδες χρόνια πριν την ίδρυση του Σάντμπερι, ακολουθόντας η ανακάλυψη του μεταλλεύματος νικελίου το 1883 κατά την κατασκευή του διηπειρωτικού σιδηροδρόμου. Το Γκρέιτερ Σάντμπερι ιδρύθηκε το 2001 με τη συγχώνευση των μεγαλουπόλεων και των κωμοπόλεων του πρώην Περιφερειακού Δήμου του Σάντμπερι με αρκετούς δήμους που δεν είχαν προηγουμένως ενσωματωθεί. Λόγω του ότι βρίσκεται στην ενδοχώρα, το τοπικό κλίμα είναι εξαιρετικά εποχιακό, με μέση χαμηλή θερμοκρασία τον Ιανουάριο περίπου −18 °C και μέση υψηλή τον Ιούλιο 25 °C.

Ο πληθυσμός κατοικεί σε έναν αστικό πυρήνα και σε πολλές μικρότερες κοινότητες διάσπαρτες γύρω από 330 λίμνες και ανάμεσα σε βραχώδεις λόφους που μαυρίστηκαν από την ιστορική δραστηριότητα τήξης. Το Σάντμπερι κάποτε ήταν σημαντικό κέντρο ξυλείας και παγκόσμιος ηγέτης στην εξόρυξη νικελίου. Ορυχεία και σχετικές βιομηχανίες κυριάρχησαν στην οικονομία για μεγάλο μέρος του 20ού αιώνα. Οι δύο μεγάλες εταιρείες εξόρυξης που διαμόρφωσαν την ιστορία του Σάντμπερι ήταν η Inco, που πλέον λέγεται Vale Limited, η οποία απασχολούσε περισσότερο από το 25% του πληθυσμού μέχρι τη δεκαετία του 1970, και η Falconbridge, που πλέον λέγεται Glencore. Έκτοτε, το Σάντμπερι επεκτάθηκε από την οικονομία που ήταν βασισμένη στους πόρους και αναδείχθηκε ως το σημαντικότερο λιανεμπορικό, οικονομικό, υγειονομικό και εκπαιδευτικό κέντρο για το Βορειοανατολικό Οντάριο. Το Σάντμπερι φιλοξενεί επίσης μεγάλο πληθυσμό Γάλλων του Οντάριο (Franco-Ontariens ή Franco-Ontariennes) που επηρεάζουν τις τέχνες και τον πολιτισμό του.

## Παραπομπές


Κατηγορία:Πόλεις του Οντάριο
Σερμπρούκ

Το **Σερμπρούκ** ( και ) είναι πόλη στο νότιο Κεμπέκ του Καναδά, η οποία βρίσκεται στη συμβολή των ποταμών Σαιντ-Φρανσουά και Μαγκόγκ στην καρδιά της διοικητικής περιοχής Εστρί. Με 161.323 κατοίκους στην απογραφή του 2016, αποτελεί την έκτη μεγαλύτερη πόλη στην επαρχία και την τριακοστή μεγαλύτερη στον Καναδά. Η Μητροπολιτική Περιοχή Απογραφής του Σερμπρούκ έχει 212.105 κατοίκους, καθιστώντας την την τέταρτη μεγαλύτερη μητροπολιτική περιοχή στο Κεμπέκ και τη δέκατη ένατη μεγαλύτερη στον Καναδά.

Η πόλη αρχικώς ήταν γνωστή ως Χάιατς Μιλ (Hyatt's Mill), όμως μετονομάστηκε από τον Σερ Τζον Κόουπ Σερμπρούκ (1764-1840), Βρετανό στρατηγό, ο οποίος ήταν υπολοχαγός κυβερνήτης της Νέας Σκωτίας (1812-1816), και γενικός κυβερνήτης της Βρετανικής Βόρειας Αμερικής (1816-1818).

## Παραπομπές


Κατηγορία:Πόλεις του Κεμπέκ
Χρυσό Ξάνθης

*Για συνώνυμους οικισμούς στην Ελλάδα δείτε το λήμμα: [[Χρυσό]]*

Το **Χρυσό** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 480 μέτρα, το οποίο βρίσκεται σε απόσταση 15 χλμ. Β. από την Ξάνθη και μόλις 4 χλμ. Δ. από τη Σμίνθη (έδρα δήμου). Πολιτισμικά συμπεριλαμβάνεται στα Πομακοχώρια της Ξάνθης. Αναφέρεται επίσημα για πρώτη φορά ως ξεχωριστός οικισμός το 1961 να απογράφεται στην τότε κοινότητα Μύκης. Σύμφωνα με το σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 140 κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Όσαβα

Η **Όσαβα** ή **Όσαουα** () είναι πόλη στο Οντάριο του Καναδά, στις ακτές της Λίμνης Οντάριο. Βρίσκεται στο Νότιο Οντάριο, περίπου 60 χλμ. ανατολικά του Κέντρου του Τορόντο (Ντάουνταουν Τορόντο). Θεωρείται συνήθως ως ο ανατολικός σύνδεσμος της ευρύτερης περιοχής του Τορόντο και του Γκόλντεν Χόρσου. Είναι ο μεγαλύτερος δήμος στον Περιφερειακό Δήμο του Ντάρεμ. Το όνομα Όσαβα προέρχεται από τον Οτζίμπουα όρο *aaz haway*, που σημαίνει «το σημείο διέλευσης» ή απλά «μια διέλευση».

Κατά την καναδική απογραφή του 2021, η Όσαβα είχε πληθυσμό 175.383 κατοίκων.

## Κλίμα
Παρόμοιο με όλο το νότιο Οντάριο, η Όσαβα έχει υγρό ηπειρωτικό κλίμα (Κλιματική ταξινόμηση Κέππεν *Dfb*) με μέγιστες, αλλά όχι ακραίες, εποχιακές διαφορές θερμοκρασίας. Τα καλοκαίρια είναι γενικά ζεστά, ενώ οι χειμώνες είναι κρύοι, αλλά όχι ακραίοι κατά τα καναδικά πρότυπα. Η Όσαβα δέχεται μερικές από τις χαμηλότερες χιονοπτώσεις σε όλο το Οντάριο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Σαγκναί

Το **Σαγκναί** (γαλλικά: Saguenay), το οποίο στα αγγλικά λέγεται **Σάγκενεϊ** ή **Σαγκενέι**, είναι πόλη στην περιοχή Σαγκναί–Λακ-Σαιντ-Ζω στο Κεμπέκ του Καναδά, στον Ποταμό Σαγκναί, περίπου 200 χιλιόμετρα βόρεια της πόλης του Κεμπέκ μέσω χερσαίας διαδρομής. Βρίσκεται περίπου 126 χιλιόμετρα ενάντια στο ρεύμα ποταμού βορειοδυτικά του Ταντουσάκ, που βρίσκεται στη συμβολή με τον Ποταμό Άγιο Λαυρέντιο. Δημιουργήθηκε το 2002 με τη συγχώνευση των πόλεων Σικούτιμι (Chicoutimi) και Ζονκιέρ (Jonquière) και της πόλης Λα Μπαι (La Baie). Το Σικούτιμι ιδρύθηκε από τους Γάλλους το 1676.

Κατά την Καναδική απογραφή του 2011, το Σαγκναί είχε πληθυσμό 144.746 κατοίκους.

## Παραπομπές


Κατηγορία:Πόλεις του Κεμπέκ
Η Γάτα

***Η Γάτα*** (Ισπανικά: *La Gata*) είναι τηλενουβέλα μεξικάνικης παραγωγής του 2014. Είναι ριμέικ της Βενεζουελάνικης τηλενουβέλας του 1968 *La Gata* και της Μεξικάνικης τηλενουβέλας του 1987 *Rosa Salvaje*.

Πρωταγωνιστούν Μάιτε Περρόνι, Ντανιέλ Αρένας, Λάουρα Σαπάτα και Έρικα Μπουενφίλ.

## Υπόθεση
Η Εσμεράλδα και ο Πάμπλο, αγαπούν ο ένας τον άλλον από την παιδική τους ηλικία. Αρκετά χρόνια αργότερα, η Εσμεράλδα μεγαλώνει και γίνεται μια όμορφη νεαρή γυναίκα που ακόμα δεν διαβάζει ούτε γράφει και δεν έχει αλλάξει από την παιδική ηλικία. Μια ιστορία αγάπης μεταξύ ενός νεαρού κοριτσιού που επιθυμεί να γίνει επαγγελματικό μοντέλο και ενός πλούσιου αγοριού που εργάζεται σε ένα σπίτι μόδας και την ερωτεύεται.

## Κάστ
*Μάιτε Περρόνι ως *Εσμεράλδα Κρους ντε Μαρτίνες-Νεγρέτε "Λα Γάτα"/Εσμεράλδα ντε λα Σάντα Κρους Σάντσεζ*
*Ντανιέλ Αρένας ως *Πάμπλο Μαρτίνες-Νεγρέτε*
*Λάουρα Σαπάτα ως *Λορένσα ντε Μαρτίνες-Νεγρέτε*
*Μόνικα Σάντσεζ ως *Χισέλα Σιενφουέγος*
*Μανουέλ Οχέδα ως *Φερνάντο ντε λα Σάντα Κρους "Ελ Σιλενσιόσο"*
*Έρικα Μπουενφίλ ως *Φέλα "Λα Λόκα"/Μπλάνκα Ραφαέλα Σάντσεζ ντε ντε λα Σάντα Κρους*
*Πιλάρ Πεγισέρ ως *Δόνια Ρίτα Πέρες χηρ. ντε Ολέα*
*Χόρχε Πόσα ως *Μαριάνο Μαρτίνες-Νεγρέτε*
*Λετίσια Περδιγόν ως *Λετίσια "Λα Χαρότσα"*
*Χουάν Βερδούσκο ως *Αγουστίν Μαρτίνες-Νεγρέτε*
*Λουπίτα Λάρα ως *Εουχένια Καστανιέδα ντε Ελισάλντε*
*Σοκόρρο Μπονίγια ως *Μερσέντες "Δόνια Μέτσε" Ρέγες*
*Κάρλος Μποναβίδες ως *Ντομίνγκο/Ντομένικο "Ελ Ιταλιάνο" Αλμόντε*
*Πατρίσιο Καστίγιο ως *Ενρίκε "Ελ Τσατσάρας"*
*Γιάνις Γκερέρο ως *Νταμιάν Ρέγες*
*Μαριλούζ Μπερμούντες ως *Βιρχίνια Μαρτίνες-Νεγρέτε*
*Πιέρ Λουίς ως *Κάρλος "Ελ Τσενταβίτο"*
*Όσκαρ Φερρέτι ως *Δον Λούπε*
*Τεό Τάπια ως *Ρομπέρτο Ελισάνλτε*
*Αλεχάντρα Ρόμπλες Χιλ ως *Ινές Ολέα Πέρες*
*Χόρχε Αλμπέρτο Μπολάνιος ως *Ομάρ*
*Μπενχαμίν Ριβέρο ως *Χεσούς Ολέα Πέρες "Τιλίκο"/Χουάν Γκάρσα*
*Ρούτ Ρόσας ως *Ντορίτα*
*Ρικάρδο Μπαράντα ως *Γκαραβάτο/Βίκτορ ντε λα Φουέντε*
*Χόρχε Ορτίν ως *Οσόριο*
*Αντόνιο Μεντεγίν ως *Διεθυντής φυλακών*
*Ανίκ Μος ως *Αλίσια*
*Πατρίσια Μαρκέο ως *Εσμεράλδα (παιδί)*
*Χοσέ Εδουάρδο Άλβαρες ως *Πάμπλο (παιδί)*
*Άνα Σοφία ως *Βιρχίνια (παιδί)*
*Κριστιάν Βέγα ως *Μαριάνο (παιδί)*
*Μάουρο Ναβάρρο ως *Γκαραβάτο (παιδί)*
*Καρίμ ως *Τσενταβίτο (παιδί)*
*Ροχέλιο Ερνάντες ως *Νταμιάν (παιδί)*
*Κλάουδιο Μπάες ως *Ερνέστο Καντού*
*Ελισαμπέτ Ντουπεϊρόν ως *Καρολίνα*
*Παλόμα Ρουίς ντε Άλντα ως *Μόνικα Ελισάλντε Καστανιέδα*
*Μαρσέλο Κόρδοβα ως *Χαβιέρ Πενιουέλα*
*Λουίς Γατίκα ως *Φιντέλ Γκουτιέρρες*
*Χουάν Άνχελ Εσπάρσα ως *Πάδρε Ρίβας*
*Νίκολας Μπουενφίλ ως *Πάμπλο "Παμπλίτο" Μαρτίνες-Νεγρέτε ντε λα Σάντα Κρους (παιδί)*
*Σάουλα Σατίνκα ως *Λετίσια Μαρτίνες ντε λα Σάντα Κρους (παιδί)*
*Αλέξις Ντανιέλ Ράνχελ ως *Κάρλος Οράσιο ντε λα Φουέντε Ολέα*
*Άφρικα Σαβάλα ως *Λετίσια Μαρτίνες ντε λα Σάντα Κρους (ενήλικη)*

## Βραβεία
Η Τηλενουβέλα βραβεύτηκε με τα εξής βραβεία:
*1 Βραβείο Ghana Movie (Ξενόγλωσση τηλεοπτική σειρά)
*2 Βραβεία TV Adicto Golden (Διεθνές Αστέρι, Γυναίκα Πρωταγωνίστρια)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Μάνταινα Ξάνθης

Η **Μάνταινα** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 460 μέτρα.

## Γεωγραφία - Ιστορία
Η Μάνταινα βρίσκεται σε απόσταση 21 χλμ. Β. από την Ξάνθη και 8 χλμ. Β.-ΒΑ. από τη Σμίνθη (έδρα δήμου). Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής), στα πομάκικα λέγεται *Μπασαίκοβο* και έτσι αναφερόταν να ανήκει από το 1878 ως το 1912 στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Οι κάτοικοί της ασχολούνται με τη γεωργία και την κτηνοτροφία, αλλά και τα οικοδομικά (κυρίως στη Ξάνθη) ενώ διατηρούν την παράδοση στην τοπική ενδυμασία. Σύμφωνα με την πομάκικη παράδοση αναφέρεται ότι στην τοποθεσία "Τσερβέν Κάμεν" (Κόκκινη πέτρα) την περίοδο του βίαιου εξισλαμισμού (16ος - 17ος αιώνας) έγινε ομαδική αυτοκτονία κοριτσιών που γκρεμίστηκαν από τον βράχο για να μη συλληφθούν από τους Τούρκους. Στο χωριό λειτουργεί 2θέσιο μειονοτικό σχολείο.

## Διοικητικά
Ως οικισμός αναφέρεται επίσημα, μετά την απελευθέρωση, με την ονομασία Μάνταινα το 1924 στο ΦΕΚ 194Α - 14/08/1924 να προσαρτάται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 276 κατοίκους.

## Παραπομπές


## Εξωτερικοί σύνδεσμοι
* Πομάκικο δημοτικό τραγούδι (από τη συλλογή Αλή Ρόγγο) στον ιστότοπο http://zagalisa.gr/ 
* Προτεινόμενες πεζοπορίες - διαδρομές (2 για τη Μάνταινα)

Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Νόνη Δούνια

Η **Νόνη (Παναγιώτα) Δούνια** (Πειραιάς, 12 Ιανουαρίου 1972) εκλέχτηκε βουλευτής στον Πειραιά με την Νέα Δημοκρατία το 2019. Έχει ασχοληθεί επαγγελματικά με την παρουσίαση τηλεοπτικών και ραδιοφωνικών εκπομπών, την υποκριτική και το χώρο της μόδας.

## Βιογραφικό
Γεννήθηκε στον Πειραιά όπου και μεγάλωσε. Από μικρή ηλικία, ασχολήθηκε με τον αθλητισμό, κάνοντας πρωταθλητισμό στην κολύμβηση με την ομάδα του Εθνικού Πειραιά και στην υδατοσφαίριση με την ομάδα του Αθλητικού Ομίλου Καστέλλας. Σπούδασε χορό στην Κρατική Σχολή Ορχηστικής Τέχνης και Σχέδιο μόδας στη Σχολή βελουδάκη, καθώς σπούδασε υποκριτική στη Δραματική Σχολή Ίασμος - Βασίλης Διαμαντόπουλος 

### Modeling - Τηλεόραση
Το 1996 συμμετείχε στα καλλιστεία του ΑΝΤ1, όπου στέφθηκε Β' Σταρ Ελλάς. Έπειτα, εκπροσώπησε την Ελλάδα στο διαγωνισμό Μις Ευρώπη, κατακτώντας την τέταρτη θέση (3η αναπληρωματική) και τον ειδικό τίτλο Miss Gjalica. Το 1999, παρουσίασε την εκπομπή «Επτά» στο κυπριακό κανάλι ΡΙΚ ενώ δύο χρόνια αργότερα, έκανε το υποκριτικό της ντεμπούτο, μέσα από τη σειρά του ΑΝΤ1, «Στρίβειν διά του αρραβώνος» (σκην. Βασίλης Θωμόπουλος). Επίσης έπαιξε στον Γ' κύκλο της τηλεοπτικής σειράς "Και οι παντρεμένοι έχουν ψυχή"(Σύλβια).Το 2002, έπαιξε σε ένα επεισόδιο της σειράς του ALPHA, «Κόκκινος Κύκλος» (σκην. Πάνος Κοκκινόπουλος) και την επόμενη σεζόν συμμετείχε σε δώδεκα επεισόδια της σειράς «Αχ... και να 'ξερες» (σκην. Πάνος Κοκκινόπουλος) στο ίδιο κανάλι. Ακολούθησαν οι σειρές «Πεθαίνω για σένα» (2003-04, σκην. Πάνος Κοκκινόπουλος), «Έλα να αγαπηθούμε» (2006, σκην. Δημήτρης Αρβανίτης) και «Έρωτας με επιδότηση Ο.Γ.Α.» (2006-07, σκην. Αντώνης Τέμπος).  

Το 2008, συμμετείχε στην εκπομπή του ALPHA, «Baby Dance» ενώ από το 2008 μέχρι το 2010, παρουσίασε την εκπομπή του MEGA, «Mommy: Το Παιδί μου κι Εγώ». Το 2015, έκανε μια σύντομη εμφάνιση στη σειρά «Το σόι σου» ενώ παρουσίασε και την εκπομπή «Γυναίκες» στο E TV μαζί με τις Σοφία Βογιατζάκη, Δέσποινα Καμπούρη και Έλενα Παπαβασιλείου. Το 2016, συμμετείχε σε δύο επεισόδια της σειράς του ΑΝΤ1, «Οι Συμμαθητές». Το 2023 συμμετείχε στην εκπομπή του MEGA, «Ακόμη δεν είδες τίποτα» του Κώστα Τσουρού.

### Πολιτική
Υπήρξε μέλος Δ.Σ. στον Οργανισμό Πολιτισμού, Αθλητισμού και Νεολαίας του Δήμου Πειραιά. Στις Αυτοδιοικητικές εκλογές του 2019 εξελέγη δημοτική σύμβουλος Πειραιά με το συνδυασμό «Πειραιάς Νικητής». 

Τον Ιούλιο του 2019 εξελέγη βουλευτής Α’ Πειραιώς και Νήσων με τη Νέα Δημοκρατία, Ήταν μέλος της Διαρκούς Επιτροπής Μορφωτικών Υποθέσεων της Βουλής, της Ειδικής Μόνιμης Επιτροπής Οδικής Ασφάλειας της Βουλής, καθώς και της Επιτροπής Βιβλιοθήκης της Βουλής.

Στις βουλευτικές εκλογές του Μαΐου και του Ιουνίου 2023 δεν κατάφερε να επανεκλεγεί, ενώ έθεσε υποψηφιότητα στις ευρωεκλογές του 2024.

## Προσωπική ζωή
Είναι παντρεμένη με τον Κυριάκο Μουρατίδη από την 1η Ιουλίου 2004. Έχουν αποκτήσει μαζί δύο παιδιά: τον Στάθη (2005) και την Ζαφειρία (2006).

## Παραπομπές


Κατηγορία:Ελληνίδες μοντέλα
Κατηγορία:Ελληνίδες τηλεπαρουσιάστριες
Κατηγορία:Ελληνίδες ηθοποιοί τηλεόρασης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Πειραιά